title: Regolament ta' Implimentazzjoni tal-Kunsill (UE) 2015/324 tat- 2 ta' Marzu 2015 li jimplimenta l-Artikolu 17(3) tar-Regolament tal-Kunsill (UE) Nru 224/2014 dwar miżuri restrittivi minħabba s-sitwazzjoni fir-Repubblika Ċentru-Afrikana

text:
               3.3.2015

               MT

               Il-Ġurnal Uffiċjali tal-Unjoni Ewropea

               L 58/39

         REGOLAMENT TA' IMPLIMENTAZZJONI TAL-KUNSILL (UE) 2015/324
   tat-2 ta' Marzu 2015
   li jimplimenta l-Artikolu 17(3) tar-Regolament tal-Kunsill (UE) Nru 224/2014 dwar miżuri restrittivi minħabba s-sitwazzjoni fir-Repubblika Ċentru-Afrikana
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) Nru 224/2014 tal-10 ta' Marzu 2014 dwar miżuri restrittivi minħabba s-sitwazzjoni fir-Repubblika Ċentru-Afrikana (1), u b'mod partikolari l-Artikolu 17(3) tiegħu,
   Billi:

               (1)

               Fl-10 ta' Marzu 2014, il-Kunsill adotta r-Regolament (UE) Nru 224/2014.

               (2)

               Fil-31 ta' Diċembru 2014, il-Kumitat tas-Sanzjonijiet stabbilit skont ir-Riżoluzzjoni 2127 (2013) tal-Kunsill tas-Sigurtà tan-Nazzjonijiet Uniti (KSNU) dwar ir-Repubblika Ċentru-Afrikana, ħassar persuna waħda mil-lista ta' persuni soġġetti għall-miżuri imposti mill-paragrafi 30 u 32 tar-Riżoluzzjoni 2134 (2014) tal-KSNU.

               (3)

               Għalhekk għandha tiġi emendata l-lista ta' persuni soġġetti għal miżuri restrittivi li tinsab fl-Anness I għar-Regolament (UE) Nru 224/2014 skont dan,

         ADOTTA DAN IR-REGOLAMENT:
   Artikolu 1
   L-Anness I għar-Regolament (UE) Nru 224/2014 huwa b'dan emendat kif jinsab fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-2 ta' Marzu 2015.

            Għall-Kunsill

            Il-President

         D. REIZNIECE-OZOLA

      (1)  ĠU L 70, 11.3.2014, p. 1.

      ANNESS
      Titħassar l-entrata fl-ANNESS I għar-Regolament (UE) Nru 224/2014 għall-persuna li ġejja:
      Levy YAKETE


title: Regolament ta’ Implimentazzjoni tal-Kummissjoni (UE) Nru 15/2012 tal- 10 ta' Jannar 2012 li jemenda għall-162 darba r-Regolament tal-Kunsill (KE) Nru 881/2002 li jimponi ċerti miżuri restrittivi speċifiċi diretti kontra ċerti persuni u entitajiet assoċjati man-network ta’ Al-Qaida

text:
               12.1.2012

               MT

               Il-Ġurnal Uffiċjali tal-Unjoni Ewropea

               L 8/27

         REGOLAMENT TA’ IMPLIMENTAZZJONI TAL-KUMMISSJONI (UE) Nru 15/2012
   tal-10 ta' Jannar 2012
   li jemenda għall-162 darba r-Regolament tal-Kunsill (KE) Nru 881/2002 li jimponi ċerti miżuri restrittivi speċifiċi diretti kontra ċerti persuni u entitajiet assoċjati man-network ta’ Al-Qaida
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 881/2002 tas-27 ta’ Mejju 2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati man-network ta’ Al-Qaida, (1) u b’mod partikolari l-Artikolu 7(1)(a) u 7a(5) tiegħu,
   Billi:

               (1)

               L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar ta' fondi u riżorsi ekonomiċi skont dak ir-Regolament.

               (2)

               Fit-28 ta' Diċembru 2011, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jneħħi sitt entitajiet mil-lista ta’ persuni, gruppi u entitajiet tiegħu li għalihom japplikaw l-iffriżar ta’ fondi u riżorsi ekonomiċi wara li ġew ikkunsidrati t-talba għat-tħassir minn fuq il-lista sottomessa minn dawn l-entitajiet u r-Rapport Komprensiv tal-Ombudsperson stabbilit skont ir-Riżoluzzjoni 1904(2009) tal-Kunsill tas-Sigurtà tan-Nazzjonijiet Uniti. Barra minn hekk, fit-30 ta’ Diċembru 2011, il-Kumitat tas-Sanzjonijiet iddeċieda li jneħħi persuna fiżika waħda mil-lista.

               (3)

               Għaldaqstant, l-Anness I għar-Regolament (KE) Nru 881/2002 għandu jiġi aġġornat biex jirrifletti dan.

         ADOTTAT DAN IR-REGOLAMENT:
   Artikolu 1
   L-Anness I għar-Regolament (KE) Nru 881/2002 huwa emendat skont l-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u huwa applikabbli direttament fl-Istati Membri kollha.
      Magħmul fi Brussell, l-10 ta’ Jannar 2012.

            Għall-Kummissjoni, f'isem il-President,

            Il-Kap tas-Servizz tal-Politika Estera Strumenti

      (1)  ĠU L 139, 29.5.2002, p. 9.

      ANNESS
      L-Anness I ta’ mar-Regolament (KE) Nru 881/2002 huwa emendat kif ġej:

                  (1)

                  L-annotazzjonijiet li ġejjin taħt l-intestatura “Persuni ġuridiċi, gruppi u entitajiet” għandhom jitħassru:

                              “(a)

                              Barakaat North America, Inc., 925, Washington Street, Dorchester, Massachussets, l-Istati Uniti tal-Amerika; 2019, Bank Street, Ottawa, Ontario, il-Kanada.

                              (b)

                              Barakat Computer Consulting (BCC), Mogadishu, is-Somalja.

                              (c)

                              Barakat Consulting Group (BCG), Mogadishu, is-Somalja.

                              (d)

                              Barakat Global Telephone Company, Mogadishu, is-Somalja; Dubai, l-Emirati Għarab Magħquda.

                              (e)

                              Barakat Post Express (BPE), Mogadishu, is-Somalja.

                              (f)

                              Barakat Refreshment Company, Mogadishu, is-Somalja; Dubai, l-Emirati Għarab Magħquda.”

                  (2)

                  L-annotazzjoni li ġejja taħt l-intestatura “Persuni fiżiċi” għanda titħassar:
                  “Sajid Mohammed Badat (magħruf ukoll bħala (a) Abu Issa, (b) Saajid Badat, (c) Sajid Badat, (d) Muhammed Badat, (e) Sajid Muhammad Badat, (f) Saajid Mohammad Badet, (g) Muhammed Badet, (h) Sajid Muhammad Badet, (i) Sajid Mahomed Badat). Data tat-twelid: 28.3.1979. Post tat-twelid: Gloucester, ir-Renju Unit. Nazzjonalità: Ingliża. Numru tal-passaport: (a) 703114075 (passaport tar-Renju Unit), (b) 026725401 (passaport tar-Renju Unit, skada fit-22.4.2007), (c) 0103211414 (passaport tar-Renju Unit). Tagħrif ieħor: Rilaxxat mill-ħabs fir-Renju Unit f’Novembru 2010. Data tal-klassifikazzjoni msemmija fl-Artikolu 2a (4) (b): 15.12.2005.”